2020. gada . oktobrī Noteikumi Nr.

Rīgā (prot. Nr. .§)

**Grozījumi Ministru kabineta 2018. gada 22. maija noteikumos Nr. 295 “Valsts atbalsta piešķiršanas kārtība lauksaimniecībā izmantojamās zemes iegādei lauksaimniecības produkcijas ražošanai”**

Izdoti saskaņā ar Lauksaimniecības un lauku

attīstības likuma 5. panta ceturto daļu

un Attīstības finanšu institūcijas likuma

12. panta ceturto daļu

Izdarīt Ministru 2018. gada 22. maija noteikumos Nr. 295 “Valsts atbalsta piešķiršanas kārtība lauksaimniecībā izmantojamās zemes iegādei lauksaimniecības produkcijas ražošanai” (Latvijas Vēstnesis, 2018, 101. nr.; 2019, 63., 166. nr.) šādus grozījumus:

1. Izteikt 3.4. apakšpunktu šādā redakcijā:

“3.4. tai atbilstoši Valsts ieņēmumu dienesta publiskās nodokļu parādnieku datubāzes datiem nav nodokļu parāda, kas pārsniedz 150 *euro*, vai, ja parāds ir lielāks, tā samaksas termiņš ir pagarināts likuma "Par nodokļiem un nodevām" 24. pantā noteiktajā kārtībā un persona pilda nodokļu parāda saistības;”.

1. Aizstāt 10. punktā vārdus “pēc aizdevuma pieteikuma” ar vārdiem “pēc šo noteikumu 7. punktā minēto dokumentu”.
2. Papildināt noteikumus ar 12.1 punktu šādā redakcijā:

 “12.1 Tās īpašuma daļas iegādi, kas neatbilst šo noteikumu 12.2. un 12.3. apakšpunkta nosacījumiem, aizņēmējs finansē no saviem līdzekļiem.”

1. Izteikt 13.3. apakšpunktu šādā redakcijā:

 “13.3. zemes iegādei no šādām savstarpēji saistītām personām:

 13.3.1. aizņēmēja radiniekiem līdz trešajai pakāpei vai laulātā, vai ar aizņēmēju svainībā esošām personām līdz otrajai pakāpei, izņemot, ja no attiecīgajām personām tiek izpirkta mantojuma daļa;

 13.3.2. likuma "Par nodokļiem un nodevām" 1. panta 18. punktā minētajām personām;

1. Izteikt 14.1. apakšpunktu šādā redakcijā:

“14.1. aizņēmējs līdz pilnīgai līguma saistību izpildei neiznomā savā īpašumā esošo un par šo atbalstu iegādāto zemi, izņemot, ja vienlaikus ir izpildīti šādi nosacījumi:

14.1.1. aizņēmējs – fiziska persona – nodibina zemnieku saimniecību vai kapitālsabiedrību, kurā tam pieder vairāk nekā 50 procentu pamatkapitāla;

14.1.2. šo noteikumu 14.1.1. apakšpunktā minētā juridiskā persona turpina aizdevuma pieteikumā minēto lauksaimniecisko darbību;”.

1. Izteikt 14.6. apakšpunktu šādā redakcijā:

“14.6. aizdevuma darbības laikā aizņēmējs iegādāto zemi nepārdod un nedāvina bez rakstiskas sabiedrības "Altum" piekrišanas. Zemi var pārdot, lai iegādātos līdzvērtīgu vai ražošanai izdevīgākā vietā esošu platību vai tad, ja nav iespējama aizdevuma atmaksa sabiedrībai "Altum". Neparedzētos gadījumos, piemēram, ja aizņēmējam pēkšņi iestājas darbnespēja vai nāve, saskaņojot ar sabiedrību "Altum", aizdevuma līguma saistības var nodot aizņēmēja pirmās pakāpes radiniekiem vai mantiniekiem, kas turpinās ražošanu un nodrošinās aizdevuma līguma saistību izpildi;”.

1. Izteikt 15. punktu šādā redakcijā:

“15. Sabiedrība "Altum" aizdevumu finansēšanai piesaista valsts aizdevumu saskaņā ar normatīvajiem aktiem par kārtību, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, kā arī par valsts aizdevumu izsniegšanas un apkalpošanas kārtību atbilstoši šādiem nosacījumiem:

15.1. valsts aizdevuma mērķis ir īstenot valsts aizdevuma programmu;

15.2. valsts aizdevumu piešķir kredītlīnijas veidā;

15.3. valsts aizdevumam netiek piemērota procentu likme;

15.4. valsts aizdevuma nodrošinājums ir komercķīla uz finanšu institūcijas prasījuma tiesībām, kas rodas no aizdevumiem, kuri izsniegti atbilstoši šiem noteikumiem.”

1. Aizstāt 16. punktā skaitli “450 000” ar skaitli “1 000 000”.
2. Izteikt 24. punktu šādā redakcijā:

“24. Pretendents, kas darbojas vienā vai vienlaikus vairākās nozarēs vai veic citas darbības, kas ietilpst regulā Nr. 1408/2013 noteiktajā darbības jomā:

24.1. nodrošina šo nozaru darbību vai izmaksu nodalīšanu saskaņā ar regulas Nr. 1408/2013 1. panta 2. un 3. punktu;

24.2. šo noteikumu 23.4. apakšpunktā paredzētās atbalsta kumulācijas gadījumā sniedz informāciju sabiedrībai "Altum" par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu.”

1. Papildināt noteikumus ar 28.1 punktu šādā redakcijā:

 “28.1 Ja ir pārkāptas regulas Nr. 1408/2013 prasības, atbalsta saņēmējam ir pienākums atmaksāt sabiedrībai "Altum" saņemto valsts atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktu par periodu no valsts atbalsta izmaksas līdz tā atgūšanas dienai, ievērojot minētās regulas 11. pantā noteikto procentu likmes piemērošanas metodi.”

1. Aizstāt 29. punktā vārdus un skaitļus “līdz 2020. gada 31. decembrim” ar vārdiem un skaitļiem “līdz regulas Nr. 1408/2013 7. panta 4. punktā un 8. pantā noteiktā piemērošanas termiņa beigām”.

Ministru prezidents A. K. Kariņš

Zemkopības ministrs K. Gerhards